Stanislovo Augusto stilius
Stanislovo Augusto stilius (lenk. Styl Stanisława Augusta) arba Stanislovo stilius (Styl stanisławowski) – neoklasicizmo atmaina Lenkijoje, plitusi XVIII a. antroje pusėje Abiejų Tautų Respublikos karaliaus Stanislovo Augusto Poniatovskio valdymo laikotarpiu 1760–1795 m. Architektūros, interjero puošybos, tapybos, skulptūros ir dekoratyvinio meno stilius, labiausiai atsiskleidęs Varšuvoje, Karališkosios pilies ir Lazenkų parko statinių interjeruose.